CELEX: C2005/106/38
Language: lv
Date: 2005-04-30 00:00:00
Title: lieta C-111/05: Lūgums sniegt prejudiciālu nolēmumu — izteikts ar Regeringsrätten2005. gada 24. februāra lēmumu lietā Aktiebolaget NN pret Skatteverket

30.4.2005   
            
            
               LV
            
            
               Eiropas Savienības Oficiālais Vēstnesis
            
            
               C 106/19
            
         Lūgums sniegt prejudiciālu nolēmumu — izteikts ar Regeringsrätten2005. gada 24. februāra lēmumu lietā Aktiebolaget NN pret Skatteverket
   
   (lieta C-111/05)
   (2005/C 106/38)
   tiesvedības valoda — zviedru
   Eiropas Kopienu Tiesā izskatīšanai ir iesniegts lūgums sniegt prejudiciālu nolēmumu, kas izteikts ar Regeringsrätten (Augstākā administratīvā tiesa, Zviedrija) 2005. gada 24. februāra lēmumu lietā Aktiebolaget NN pret Skatteverket un ko Tiesas kanceleja saņēmusi 2005. gada 4. martā.
   
      Regeringsrätten lūdz Tiesu lemt par šādiem jautājumiem:
   
               1)
            
            
               vai ar nodokli apliekams darījums par kabeļa piegādi un uzstādīšanu, kas novietots starp divu dalībvalstu teritorijām un arī ārpus Kopienas teritorijas, un uz ko acīmredzami attiecas lielāka daļa kopējo izmaksu, ir uzskatāms par preču piegādi direktīvas (1) normu par ar nodokli apliekamu darījumu vietu izpratnē?
            
         
               2)
            
            
               ja tomēr šāds darījums ir uzskatāms par pakalpojuma sniegšanu, vai ir jāuzskata, ka šim pakalpojumam ir tāda saikne ar nekustamo īpašumu, ka pakalpojuma sniegšanas vieta ir nosakāma saskaņā ar 9. panta 2. punkta a) apakšpunktu?
            
         
               3)
            
            
               ja atbilde uz pirmo vai otro jautājumu ir apstiprinoša, vai 8. panta 1. punkta a) apakšpunkts vai, alternatīvi, 9. panta 2. punkta a) apakšpunkts, ir interpretējams tādējādi, ka darījums ir sadalāms, pamatojoties uz kabeļa teritoriālo novietojumu?
            
         
               4)
            
            
               ja atbilde uz trešo jautājumu ir apstiprinoša, vai 8. panta 1. punkta a) apakšpunkts vai, alternatīvi, 9. panta 2. punkta a) apakšpunkts, kā arī 2. panta 1. punkts un 3. panta 1. punkts, ir saprotami tādējādi, ka pievienotās vērtības nodoklis nav jāmaksā par to preču piegādes vai pakalpojumu sniegšanas daļu, kas attiecas uz teritoriju ārpus Kopienas?
            
         
      (1)  Padomes 1977. gada 17. maija Sestā direktīva 77/388/EEK par to, kā saskaņojami dalībvalstu tiesību akti par apgrozījuma nodokļiem - Kopēja pievienotās vērtības nodokļu sistēma: vienota aprēķinu bāze (OV L 145, 1. lpp.).